Builth Wells

Builth Wells (walisisk: Llanfair-ym-Muallt) er en markedsby og et samfunn i Powys og og tidligere administrasjonsby i det historiske grevskapet Brecknockshire midt i Wales. Den er lokalisert ved samløpet av elvene Wye og Irfon i den walisiske (eller øvre) delen av dalen Wye Valley. I henhold til folketellingen i 2021 hadde den en befolkning på 2621 innbyggere.«Builth Wells in Powys (Wales / Cymru)», City Population

Byen vokste fram som en markedsby og kursted. Royal Welsh Showground, hvor Royal Welsh Show arrangeres, ligger i Builth Wells. I 1993 var Builth Wells vertskap for den nasjonale kulturmønstringen Eisteddfod.

 Etymologi 
Builth er en langvarig anglifisering av det gammelwalisiske ordet Buellt eller Buallt, som kombinerer bu, «okse» og gellt (senere gwellt), «eng eller voll».

Byen la til Wells på 1800-tallet da kildene ble markedsført som en turistattraksjon. Det moderne walisiske navnet Llanfair-ym-Muallt betyr «Sankt Maria i okse-enga».«What's in a name: Builth Wells», BBC Wales. 2013. Mills, A.D. (2003): «Builth Wells», Oxford Dictionary of British Place Names. Oxford University Press. ISBN 0191578479.

I sentrum av byen er det et stort veggmaleri (omtrent 11 meter x 9,1 meter bredt) som viser Llywelyn ap Gruffudd, som 11. desember 1282 ble drept i slaget ved Orewin-broen i nærliggende landsbyen Cilmeri. «Unveiling of ancient prince mural», BBC News Online. 16. juli 2003.

 Historie 
Cantref Buellt, en eldre walisisk landinndeling, har gitt navn til den moderne byen. Cantref Buellt var sentrert rundt byen Builth, og den forble uavhengig av større makter i tidlig middelalder, noe som var uvanlig.

Den første store utviklingen som ble registrert der det moderne Builth ligger, var et normannisk festning av typen motte-and-bailey fra 1000-tallet, bygget av marcher (grense) herren Philip de Braose ved bredden av Wye, hvor det hadde utsikt over et viktig vadested over elven. «Mid Wales My Way: Towns | Powys | Builth Wells», Mid Wales My Way.«About Us», Builthwellstowncouncil.org.uk. På grunn av sin svært strategiske beliggenhet byttet festningen jevnlig herredømme mellom de innfødte walisiske fyrstene og marscherherrene som kjempet om kontroll over den walisiske grenseområdet mellom Wales og England (Welsh Marches).«Builth Castle | Visit Welsh Castles», Castle Crawl Cymru. Senere, under erobringen av Wales på slutten av 1200-tallet, beordret den engelske kongen Edvard I byggingen av det mye større, steinbygde Builth Castle på stedet for det eldre borgen. I 1278 ga han også byen Builth, som hadde vokst opp rundt festningsverket, retten til å holde et marked. «The History of Builth Wells», Wyeside.

Den 27. desember 1690 raste en ødeleggende brann gjennom Builth, som på den tiden hadde en befolkning på omtrent 400. En betydelig del av byen ble ødelagt, med skader på 10 780 pund registrert, tilsvarende millioner i dag.«Great Fire of Builth Wells spared lives and stemmed plague», BBC News. 27. desember 2023. Selv om donasjoner til gjenoppbyggingsarbeidet kom fra så langt unna som Lincoln, var det svært lite som nådde fram til de vanlige innbyggerne i byen, som ble tvunget til å rive fra murverket på festningen for å skaffe stein til å gjenoppbygge byen. «The History of Builth Wells», Wyeside.

I løpet av viktoriatiden på 1800-tallet begynte Builth å få et navn som en spaby, med kildene ved Glanne Wells og Park Wells som tiltrakk seg betydelig turisme til området. Denne suksessen ble styrket av åpningen av en jernbanestasjon i 1860, noe som økte byens popularitet dramatisk. Byens befolkning vokste betydelig i denne perioden, fra 677 i 1801 til 1455 i 1881, og byen selv opplevde betydelig byutvikling, som et drenerings- og vannsystem installert i 1868 og en større utvidelse av boliger for å passe den voksende befolkningen.

Etter hvert som turistnæringen gikk ned, vendte Builth seg mot jordbruk, og byen fikk sitt første dedikerte husdyrmarked i 1910. Dette førte til slutt til at Royal Welsh Agricultural Show slo seg ned i nærliggende landsby Llanelwedd, rett over elven, som sitt permanente hjem i 1963.

 Husdyrraser 

«Den hvite oksen fra Builth» kan være en referanse til en flokk med hvitt parkkveg (White Park cattle) som levde i området fra tiden etter romerne (fra 400-tallet). To flokker overlevde i Wales til moderne tid. Datidens lover tyder på at middelalderens og senere økonomi langs den walisiske grensen var sterkt avhengig av kveg. Herefordkveg, oppkalt etter Hereford-markedet der den ble mest framtredende solgt, var hovedrasen langs den walisiske grensen. Builth var markedet for en variant av Hereford kalt «Builth Smokey Face». Dette var det tradisjonelle dyret i området, men rasen har nå ikke eksistert på mange, mange tiår.

Beulah-sauen (Beulah Speckled Face) med flekker er en lokal sauerase. Det nærliggende opplandsområdet Mynydd Epynt var kjent for hestene sine inntil den ble beslaglagt for militære treningsformål.

Markedet for kjøtt fra fe har forsvunnet, og økonomisk sett er sauer nå mye viktigere enn storfe, med konsekvenser for områdets tradisjonelle skogsområder, lakseelvene og andre viktige økologiske trekk.

 Industri 
Stein som ble brukt i mange av Builths bygninger og i demningene langs Elan-dalen kom fra et steinbruddet i Llanelwedd. Herfra kom også den første laumontitten som ble utvunnet i Wales.«Llanelwedd Quarry», Builth Wells, Powys (Radnorshire), Wales, UK. Det drives av firmaet Hanson Aggregates. Builth Wells Quarry". Arkivert fra originalen 23. september 2014

 Referanser 

 Eksterne lenker 


Kategori:Byer i Powys
Kategori:Kursteder